open-index/open-wikipedia-markdown huggingface dataset:
Anders Piltz

**Anders Piltz** (født 1943 i Ödeborg i Dalsland i Sverige) er en svensk katolsk prest. Han er også professor emeritus i latin ved Lunds universitet, og forfatter og oversetter.

Han studerte ved Uppsala universitet og senere også ved Det pavelige universitet San Tommaso d'Aquino (Angelicum) i Roma.

## Bibliografi (utvalg)
* 2005 - Tidsbilder: sextionio anteckningar
* 2003 – Om Jesus Kristus: tio teser
* 2002 – Morgonens nåd och nattens trofasthet: 201 andakter med bibliska meditationer
* 2002 – En liten vägledning till att läsa Bibeln [Cordia]
* 2000 – Honung ur klippan: från bibeltext till själaspis
* 1999 – Se ansiktet: tjugofyra essäer inför inkarnationens mysterium
* 1998 – Det gråtande djuret: människans mångtydighet i europeisk tradition
* 1997 – Spåren i djupet: om det gudomliga ordets makt
* 1995 – Som regnet och snön: ett kyrkoår
* 1993 – Katolsk tro. Kort katolsk katekes: repetition av den kristna trons grunder
* 1991 – Mellan ängel och best: människans värdighet och gåta i europeisk tradition
* 1978 – Medeltidens lärda värld

## Priser og utmerkelser
* 2003 – C S Lewis-priset
* 2005 – Svenska Bibelsällskapets Bibelpris
* 2006 – John Landquists pris
* 2006 – Kellgrenpriset

## Referanser


## Eksterne lenker
* Lunds universitets presentasjon av Anders Piltz
Dai (folk)

**Dai** (kinesisk: 傣族; pinyin: *Dǎizú*) er ett av de 55 offentlig anerkjente minoritetsfolkene i Folkerepublikken Kina. Imidlertid dreier det seg i virkeligheten om mer enn bare ett folk. Som med en del andre av de 55 folkene som regnes med, er *dai* en paraplybetegnelse. Det er en rekke folk av  thai-opphav som inngår i det. De fleste lever i  provinsen Yunnan.

## Språk og skrift
Språkene som tales blant dai-folkene tilhører tai-språkene.

Det eksisterer fire skriftsystemer blant daiene. De viktigste er *[[Tai Lü]]* (Xishuangbanna-dai) og *[[Tai Nüa]]* (Dehong-dai); dessuten finnes *[[Tai Pong]]* (Mengding-dai; som for det meste benyttes i fylket Ruili 瑞丽县 og i det autonome fylke Gengma for dai- og wa-folkene 耿马傣族佤族自治县) og *[[Tai Dam]]* (fremfor alt i Jinping 金平). Tai Pong skrives med et modifisert burmansk alfabet.

## Religion
De fleste dai følger theravada-buddhismen.

## Dai-kalenderen
De har også en egen kalender for fastleggelse av festdager, på kinesisk kalt *Daili*. Her er året 638 e.Kr. det første året. Nyttår faller normalt mellom  13. og 15. april.

## Litteratur
*Zhu, Liangwen (1992).  *The Dai:  Or the Tai and Their Architecture & Customs in South China*. Bangkok, Thailand, og Kunming, Yunnan, Kina: D D Books and The Science and Technology Press of Yunnan.
*''Les Dai de Chine: Zhongguo de Dai zu'' (på fransk), Jean A. Berlie, s., Paris, 1990.
Bouyei

**Bouyei** eller **buyei** (egenbetegnelse: *Buxqyaix*; 達斡爾族, pinyin: *Bùyīzú*) er ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 2&nbsp;971&nbsp;460  av dem i Kina, de aller fleste (94 %) i provinsen Guizhou, og ellers i Yunnan, Guangdong, Zhejiang og Guangxi.

De er kjent for at deres hus, også takene, er bygget av stein, i motsetning til tre som er mer vanlig blant stammefolkene i deres kjerneområde.   

Det er noe uenighet utenfor Kina om det er rett å skille dem ut som et eget minoritetsfolk. Det er bare dialektforskjeller som skiller dem fra minoritetsfolket zhuang, og den offisielle grensen mellom de to folkene følger knivskarpt de politiske grenser.  

## Eksterne lenker
* 
* The Bouyei ethnic minority (kinesisk regjeringsside)
Thomas W. Gabrielsson

**Thomas W. Gabrielsson** (født 1963) er en svensk skuespiller som har arbeidet både i Sverige og Danmark. 
 
## Filmografi (utvalg)
* 2023 – *[[Bastarden]]*
* 2023 – *[[Viktor mot verden]]*
* 2021 – *[[Margrete den første (film)|Margrete den første]]*
* 2021 – *[[Marcoeffekten (film)|Marcoeffekten]]*	
* 2012 – *[[En kongelig affære]]* 
* 2008 – 2009: *[[Livvaktene (TV-serie)|Livvaktene]]* (TV)
* 2007 – *[[Arn - Tempelriddaren]]* (TV)
* 2007 – *[[Isprinsessan]]* (TV)
* 2007 – *POP*
* 2007 – *Cecilie*
* 2006 – *HippHipp – Itzhaks Julevangelium* (TV)
* 2006 – *[[Nynne (TV-serie)|Nynne]]* (TV)
* 2006 – *[[Wallander - Fotografen]]* 
* 2005 – *Oskar og Josefine*
* 2005 – *Voksne Mennesker-Dark Horse*
* 2004 – *[[Ørnen (TV-serie)|Ørnen]]* (TV-serie)
* 2003 – *Försvarsadvokaterna* (TV)
* 2003 – *Rembrandt*
* 2002 – *[[Rejseholdet]]* (TV)
* 2001 – *[[En kærlighedshistorie]]*
* 2000 – *[[Hotellet (TV-serie)|Hotellet]]*

## Fotnoter

## Referanser

 



## Eksterne lenker
*  
* Örnen
Daur

**Daur** (egenbetegnelse: *daor*; khalkisk: *Дагуур/daguur*; tradisjonell kinesisk: 達斡爾族, forenklet kinesisk: 达斡尔族, pinyin: *dáwò'ěrzú*) er en mongolsktalende etnisk gruppe i det nordøstlige Kina. Språket til denne gruppen, daur, utgjør den nordøstlige gruppe av de mongolske språk.

Daur er en av de 55 offentlig anerkjente minoritetsfolkene i Folkerepublikken Kina. Under folketellingene i 2000 og 2010 var det henholdsvis 132&nbsp;394 og 131&nbsp;992 av dem i Kina. De fleste av dem var bosatt i Morin Dawa Daur-banneret i byprefekturet Hulun Buir i Indre Mongolia og i distriktet Meilisi Daur i byprefekturet Qiqihar i provinsen Heilongjiang. Det er også et lite mindretall (4&nbsp;533) i prefekturet Tacheng i det autonome området Ili i provinsen Xinjiang.

En analyse av DNA fra 2001 har påvist av daurene er etterkommere av khitanerne, som regjerte under Liaodynastiet (907–1125). Den japanske historikeren Naitō Torajirō (1866–1934) hevdet at også Takri (Gori) langs elven Songhua, var et khitansk kongedømme.

## Historie

DNA-analyser har vist at daurene er etterkommere av khitanerne. Dette var noe som også Qianlong-keiseren i sin tid visste, eller antok.

På 1600-tallet bebodde noen, eller alle, daurer områdene langs elvene Sjilka, øvre Amur, og Zeja. Dermed ble dette området gjerne kalt  Dauria, tilsvarende Transbajkal (de russiske områder øst for Bajkalsjøen.  

Da russiske oppdagere og eventyrere trengte inn og tildels raidet i området tidlig i 1650-årene (ikke minst under Jerofej Khabarovs herjinger i 1651), så de av og til hvordan dauriske bønder nedbrant sine mindre landsbyer og tok tilflukt i større bosettinger. Da russerne prøvde å få dem til å underkaste seg tsaren og avkrevde dem *[[jasak]]* (tributt), nektet daurerne som oftest, og sa at de allerede betalte tributt til Shunzhi-keiseren (i russiske kilder ble dette navnet oppfattet som *Shamshakan*). Så gikk kosakkene til angrep, og de klarte som regel å innta de dauriske småbyer med bare små egne tap. For eksempel meldte Khabarov at han bare mistet fire mann da han i 1651 stormet den dauriske fyrsten Guigudars by (Гуйгударов городок) (dessuten ble 45 kosakker såret, men de kom seg alle sammen). Kosakkene meldte at de selv drepte  661 daurer, «store og små», hvorav  427 under selve angrepet, og at de tok til fange 243 kvinner og 118 barn, og kunne bemektige seg 237 hester og 113 storfe. Den erobrede dauriske byen Jaxa ble til den russiske byen Albazin.

Stilkt ovenfor den russiske ekspansjon i Amur-bekkenet ble daurene mellom 1654 til 1656, under Shunzhi-keiserens styre, tvunget til å flytte sørover til breddene av elven Nonni. Derfra ble de stadig utskrevet av Qing-keiserne til tjeneste innen bannersystemet.

## Referanser


## Noter



## Eksterne lenker
* The Daur ethnic minority (kinesisk regjeringsside)
Shangyu

** Shangyu** (kinesisk: 上虞; pinyin: * Shàngyú*) er en by på fylkesnivå administrert av Shaoxing i provinsen Zhejiang i  Folkerepublikken Kina. Den hadde drøyt 100&nbsp;000 innbyggere i 2002. Byen har maritim industri. Wu er talemålet i Shangyu.   

En elv løper nordover gjennom byfylket. Shangyus bysentrum, Baiguan, ligger der Cao E-elven (曹娥江) kommer ut fra høydene som utgjør halvparten av fylket og ut på det flate slettelandet mot Hangzhoubukten. Denne elven, og Cao E-tempelet (曹娥庙) ved dens bredd, er oppkalt etter en fjorten år gammel jente som ble landskjent i år 143 e.Kr. for sin barnlige hengivenhet. Hun døde i elven mens hun forsøkte å berge i land liket til hennes far (Cao Xu) som druknet mens han forestod en seremoni til ære for Wu Zixu som selv var vidgjeten for sin barnlige hengivenhet.  

## Samferdsel
Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

Kinas riksvei 329 går gjennom området, fra Hangzhou via Shaoxing og Ningbo til Putuo på Zhoushanøyene.
Haizhu

**Haizhu** (kinesisk: 海珠区; pinyin: *Hǎizhū Qū*) er et av de ti distrikter i storbyen Guangzhou i Folkerepublikken Kina. Den er for det meste på en stor øy som dannes av armene av elvene i deltaet som Guangzhou ligger ved. 

Det har et areal på 102 km². I 2001 hadde det ca. 820.000 innbyggere.

Etter at bygrensene ble utvidet var Haizhu et av de aller største bydistriktene sammen med distriktene Liwan og Yuexiu og det daværende distriktet Dongshan. Det var da også det eneste distriktene sør for Zhujiang (Perlefloden), og ble/blir dermed ofte kalt «Henan» (som betyr *sør for elven*), selv om Henan også er en kinesisk provins, som har fått sitt navn fordi den ligger for det meste sør for Guleelven. 

Haizhu er nå et av de mest kostbare områdene i byen etter boligprisene. Navnet  Haizhu betyr «havets perle». 

Hovedcampus til Sun Yat-sen-universitetet ligger i Haizhu.

## Kulturminner
Det tidligere sete for militærregjeringens generalissimo (孫中山大元帥府紀念館) står på Folkerepublikken Kinas liste over kulturminner.

## Administrative enheter

## Eksterne lenker
*
Yuyao

**Yuyao** (kinesisk: 余姚, pinyin: *Yúyáo*) er et byfylke i provinsen Zhejiang i Folkerepublikken Kina. Det er administrativt underlagt Ningbo.

Byfylket ligger ved Hangzhoubukten.

Folketallet var på  innbyggere i 1999.

## Historie
Den neolittiske Hemudukulturen oppstod i Yuyao ca. 5&nbsp;000 f.Kr. 

Yuyao har senere vært hjem for en rekke ledende filosofer og tenkere, som Yan Zi-Ling i Han-dynastiet, Yu Fan i De tre kongedømmers periode, Yu Xi i Jin-dynastiet, Yu Shinan i Sui-dynastiet og Tang-dynastiet, Wang Yangming (Wang Shouren), Zhu Shunshui og Huang Zongxi i Ming-dynastiet. 

## Kulturminner
Det navnegivende funnstedet for Hemudukulturen (*Hemudu yizhi*, 河姆渡遗址), Wang Shourens hjemsted og hans grav (*Wang Shouren guju he mu*, 王守仁故居和墓) og det gamle militære baseområdet i det østlige Zhejiang i 1943 under den annen sino-japanske krig (*Zhedong Kang-Ri genjudi jiuzhi*, 浙东抗日根据地旧址) i landsbyen Hengkantou (横坎头村) i storkommunen Liangnong (梁弄镇), er oppført på Folkerepublikken Kinas liste over kulturminner.

## Referanser


## Eksterne lenker
* Infoside 
* Journey to Yuyao
* Site of the Command of the Squadron of Guerrilla of the New Fourth Army in East Zhejiang
* Zhong-Gong Zhedong Qu danwei jiuzhi
Liyuanopera

**Liyuanopera** (kinesisk: 梨園戲, pinyin: *Líyuán xì*) er en form for  kinesisk opera som stammer fra provinsen Fujian i Kina.

## Referanser
Neil Campbell

**Neil Campbell** (født 18. februar 1974) er en britisk banesyklist, og tidligere judoka, som var kvalifisert til OL i 2000 i Sydney. Han var påmeldt på sprint, men ble suspendert rett før lekene etter å ha testet positivt på hCG.

## Referanser


## Eksterne lenker
*
Freguesia de São Lázaro

**Freguesia de São Lázaro** er den østlige-sentrale del av Macaohalvøya, i den tidligere  portugisiske kolonien Macao, i Folkerepublikken Kina. Den er det minste av distriktene.
* Areal: 0,64 km² (9% av halvøya)
* Befolkning: 32.600
* Befolkningstetthet: 52.370 personer per km² (annenplass i Macao, etter Freguesia de Santo António)
Freguesiaen er omgitt av Freguesia de Nossa Senhora de Fátima, Freguesia de Santo António og   Freguesia da Sé. En tredjepart er dekkat av Guiahøyden (*Colina da Guia*,  松山 eller 東望洋山). I sør har den forretningsdistrikter, i midten lavbebygd boligbebyggelse, og i nord og øst høyhus. Bare 3% av Macaos fabrikker er her.

## Se også
*Fortaleza da Guia (Guiafortet)
*Parque Municipal da Colina da Guia (Guia bypark)
*Teleférico da Guia (Guia taubane)
*Jardim da Flora (二龍喉花園)
*Guiatunnelen
*Estrada de Cacilhas
*Avenida do Conselheiro Ferreira de Almeida (肥利喇亞美打大馬路, også kjent som 荷蘭園大馬路)

## Eksterne lenker
* Freguesias da RAEM 
* Ferreira de Almeida
Xiaoshan

**Xiaoshan** (kinesisk: 萧山区; pinyin: *Xiāoshān Qū*), er et distrikt i byprefekturet Hangzhou, i provinsen Zhejiang i Folkerepublikken Kina. Xiaoshan var tidligere klassifisert som en selvstendig by, men er blirt absorbert av sin betydelig større nabo Hangzhou.

Området er preget av en kraftig ekspanderende byggevirksomhet (2012), og det tilgodesees også i stor grad Kinas nye overklasse og øvre middelklasse. 

## Kulturminner
Kuahuqiao (跨湖桥遗址, *Kuahuqiao yizhi*), som er et funnsted fra tidlig neolittisk tid og navnegivende for Kuahuqiaokulturen (*Kuahuqiao Wenhua*, 跨湖桥文化; Kuahuqiao Culture), ble oppdaget i 1990 i landsbyen Xianghu og utforsket under ledelse av arkeologen Yan Wenming (严文明). Stedet er oppført på Folkerepublikken Kinas liste over kulturminner.

## Samferdsel
### Flyplass
Hangzhous storflyplass, Hangzhou Xiaoshan internasjonale lufthavn, ligger her. Etter passasjertrafikk er den (2011) Kinas tiende største flypl,ass, og provinsen Zhejiangs største.

### Veier
Kinas riksvei 104 løper gjennom distriktet. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

Kinas riksvei 329 går gjennom området, fra Hangzhou via Shaoxing og Ningbo til Putuo på Zhoushanøyene.

## Eksterne lenker
* Infoside
Fuyang (Zhejiang)

**Fuyang** (kinesisk: 富阳区, pinyin: *Fùyáng Qū*) er en bydistrikt under byprefekturet Hangzhou, provinshovedstaden for Zhejiang i Folkerepublikken Kina.

I 2002 var befolkningen på ca. 680&nbsp;000. Arealet er på 1&nbsp;808 kvadratkilometer. 

## Administrative enheter
**Subdistrikter**
*Fuchun (富春街道), Lushan (鹿山街道), Dongzhou (东洲街道), Chunjiang (春江街道);
**Storkommuner:**
*Gaoqiao (高桥镇), Shoujiang (受降镇), Changkou (场口镇), Chang'an (常安镇), Wanshi (万市镇), Dongqiao (洞桥镇), Xukou (胥口镇), Xindeng (新登镇), Luzhu (渌渚镇), Lingqiao (灵桥镇), Dayuan (大源镇), Changlü (常绿镇), Longmen (龙门镇), Lishan (里山镇), Yongchang (永昌镇);
**Kommuner:**
*Huanshan (环山乡), Huyuan (湖源乡), Shangguan (上官乡), Yushan (渔山乡), Chunjian (春建乡), Xintong (新桐乡).

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Eksterne lenker
* Infoside
Sir Robert Ho Tung-biblioteket

**Sir Robert Ho Tung-biblioteket** (**Biblioteca Sir Robert Ho Tung**, 何東圖書館) er et offentlig bibliotek i Macao i Kina. Det ligger i en herrskapsbolig av stor historisk, kulturell og arkitektonisk verdi. 

Bygningen ble til før 1894 og var eid av *Dona Carolina Cunha*. Senere kjøpte Hongkong-forretningsmannen Sir Robert Ho Tung huset (1918), og han bodde der mellom  1941 og 1945. Han døde i 1955, men hadde bestemt at huset skulle omgjøres til offentlig bibliotek i sitt testamente. 

Biblioteket ble åpnet i 1958. Det strekker seg inn i en vesentlig større bygning bak selve herskapsboligen og er Macaos største offentlige bibliotek.
Wu Yuzhang

**Wu Yuzhang** (kinesisk: 吴玉章, pinyin: *Wú Yùzhāng*, født 30. desember 1878 i Rong fylke i Sichuan, død  12. desember 1966) var en kinesisk politiker og skolemann. Han var rektor for Renminuniversitetet i Beijing fra det ble opprettet i  1950 til 1966.

Wu Yuzhang ble medlem av det kinesiske kommunistparti i 1925.  I 1940-årene, da han var i  Yan'an, fikk han og Dong Biwu, Lin Boqu, Xu Teli og Xie Juezai tilnavnet *Yan'ans fem seniorer* 延安五老). 

## Referanser


## Eksterne lenker
* Om Wu Yuzhang
Jinzhou (Shijiazhuang)

**Jinzhou** (kinesisk: 晋州, pinyin: *Jìnzhōu*) er en by på fylkesnivå i byprefekturet Shijiazhuang i provinsen Hebei. Det var fylke frem til 1991.

Jinzhou ligger sentralt i Hebei, 50 kilometer øst for Shijiazhuang. Den har et areal på 619&nbsp;km² og en befolkning på ca. 520&nbsp;000 (2004).

## Historie
Jinzhou har eksistert i hvert fall siden 500 f.Kr.. Byen var hjemby for Wei Zheng (魏征), en ledende skikkelse under Tang-dynastiet.

## Samferdsel
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Eksterne lenker
* 晋州市人民政府 (Jinzhou Municipal Government)
* 晋州招商网 (Jinzhou Trade Website)
Teledifusão de Macau

**Teledifusão de Macau** (**TDM**) er en fjernsyns- og radiostasjon som betjener Macao i Folkerepublikken Kina. Den ble opprettet 1. januar 1982.

TDM har 24-timers radiosendinger på portugisisk på 98.0&nbsp;MHz FM og  kantonesisk og mandarin på 100.7&nbsp;MHz FM.

Den har også fjernsynssendinger på de samme språk.

## Eksterne lenker
*  
* CozyChinese.COM
American Goddess at the Rape of Nanking: The Courage of Minnie Vautrin

*** American Goddess at the Rape of Nanking: The Courage of Minnie Vautrin *** er en biografi om den amerikanske kinamisjonæren Minnie Vautrin og hennes opplevelser under  Nanjingmassakren i 1937–1938.  Den er forfattet av historikeren Hua-ling Hu og offentliggjort i  2000, og redegjør for hvordan Vautrin reddet tusenvis av jenters og kvinners liv under Nanjingmassakren.  

En viktig kilde for boken er dagbøkene til Vautrin som hun skrev under massakrene, og som ble oppdaget av forfatterinnen Iris Chang da hun forberedte sin bok *[[The Rape of Nanking: The Forgotten Holocaust of World War II|The Rape of Nanking]]*.

## Fotnoter


## Eksterne lenker
* An American hero in Nanking , Asia Times
Yujiang

:*Må ikke forveksles med elva av samme navn, se [[Yu (elv)]].*
**Yujiang** (kinesisk: 余江县; pinyin: *Yújiāng Xiàn*) er en by på fylkesnivå i byprefekturet Yingtan øst i provinsen Jiangxi i Folkerepublikken Kina. Den er nå (2007) relativt liten, men var tidlig på 1900-tallet en av de viktigere byer i nordøstre Jiangxi.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Historie
Selve byen Yujiang ble ettertrykkelig ødelagt av japanerne under annen verdenskrig. Etter generalløytnant Jimmy Doolittles Tokyo-raid i 1942 ville japanerne ta hevn for den hjelp som var gitt til de flyverne som landet i Kina etterpå. De mest førlige av befolkningen klarte å flykte opp i fjellene. En av de katolske misjonærene der, fader Umberto Verdini, ble igjen med barn, gamle og syke. Etter at japanerne var ferdige der, kom byfolket tilbake. De fant bare brente og ødelagte bygninger, døde kropper og beinrester.

Liknende herjinger fant sted også annetsteds. De var del av den japanske Zhejiang-Jiangxi-kampanjen som skulle skremme kinesere fra noensinne å hjelpe amerikanske flyvere. Japanerne drepte om lag 250.000 sivile mens de lette etter Doolittles flyvere.

## Referanser


## Eksterne lenker
* Time magazine 7. juni 1943: Martyr in China
Zhejianguniversitetet

** Zhejianguniversitetet ** (forenklet kinesisk: 浙江大学; tradisjonell kinesisk: 浙江大學, *Zhèjiāng Dàxué*) er et av Folkerepublikken Kinas eldste og best kjente universiteter. Det går tilbake til **Qiushiakademiet** (求是书院, tradisjonell kinesisk: 求是書院, *Q­íushì Shūyuàn*) som ble grunnlagt i  1897. Universitetet kalles ofte for **Zheda** eller **ZJU**. Det ligger i provinsen Zhejiangs hovedstad Hangzhou.

## Alumni
*Cha Chi Ming ble uteksaminert herfra i 1931
 
## Hjemmesider
*Zhejianguniversitetets hjemmeside
*engelsk versjon
## Referanser


## Eksterne lenker
*
Dadu He

**Dadu He** (大渡河, pinyin: *Dàdù hé*) er en sideelv til Min. Den strømmer gjennom deler av provinsen Sichuan i Folkerepublikken Kina. Elven er kjent fordi den krysses av Luding-broen, som i moderne kinesisk historieskrivning beskrives som et viktig åsted for et slag mellom kommunistiske og nasjonalistiske styrker under «den lange marsjen». Lengden er 1&nbsp;155 km, tilsigsområdet 92&nbsp;000 km²

En av sangene i den kinesiske musicalen *Østen er rød* heter «Over Daduelven».

Det finnes også en elv med samme navn på Taiwan.

## Eksterne lenker
* Elven og broen
* Dispute over hydroelectric projects 
* Dadu River in Taiwan
Fangchenggang

** Fangchenggang ** (kinesisk: 防城港; pinyin: *Fángchénggǎng*) er en by på prefekturnivå i Kinas Guangxi zhuang autonome region.

Fangchenggang er en kystby i det sørlige Guangxi, ved grensen til Vietnam. Dets areal er på 6181 km², 120 km² av dette er bymessig. Ett fylke, Shangsi, har mer enn 200.000 innbyggere. Stedet ligger i Beipu Wan økonomisk sone, og er kjent for en stor importterminal for kull fra Sørøst-Asia, med det tilhørende Fangchenggang kullkraftverk.

## Administrasjon
Byprefekturet Fangchenggang har jurisdiksjon over 2 distrikter (区 *qū*), ett byfylke (市 *shì*) og ett fylke (县 *xiàn*).

## Eksterne lenker
* Offisiell webside (kinesisk)
Verdensrankingen i snooker 1991/1992

**Verdensrankingen i snooker 1991/1992** er verdensrangeringen av de 32 beste snookerspillerne i verden for sesongen 1991/1992. 

Rangeringen er basert på prestasjonene spillerne gjorde de to foregående sesongene, altså sesongene 1989/1990 og 1990/1991.
## Rankingen

## Kilder
*Oppsett hos cajt.pwp.blueyonder.co.uk
SEB (band)

**SEB** er et dansk band. De vant MGP i Danmark og MGP Nordic i 2006. Gruppen består av Magnus Kaiser, Sebastian Öberg Nielsen og Mathias Okholm. De har blant annet laget sangene; «Tro på oss to» (som de vant med i MGP) og «Hvor svært kan det være».

## Eksterne lenker
*
United States Conference of Catholic Bishops

**United States Conference of Catholic Bishops** (**USCCB**), det vil si *Den amerikanske katolske bispekonferanse*, er det offisielle ledende organ for Den katolske kirke i USA. Den ble grunnlagt i 1966, da som det kombinerte organet  *National Conference of Catholic Bishops and United States Catholic Conference*. Medlemmene er de katolske biskoper, erkebiskoper og kardinaler som utøver lederskap i USAs katolske bispedømmer. Det amerikanske Puerto Rico er ikke med; øya har en egen katolsk bispekonferanse.  USCCB tok sitt nåværende navn i 2001. Organisasjonen har sitt tilhold i Washington D.C., rett ved siden av Catholic University of America. 

Bispekonferansen foretar beslutninger på en rekke områder innenfor den katolske kirkes virke i USA. Enkelte kategorier beslutninger må godkjennes av Vatikanet før de eventuelt kan tre i kraft. 

## Presidenter
* Kardinal John Dearden, erkebiskop av Detroit (1966–1971)
* Kardinal John Joseph Krol, erkebiskop av Philadelphia (1971-1974)
* Erkebiskop Joseph Bernardin, av Cincinnati (1974-1977)
* Erkebiskop John Raphael Quinn av San Francisco (1977-1980)
* Erkebiskop John Robert Roach av Saint Paul and Minneapolis  (1980-1983)
* Biskop James W. Malone av Youngstown (1983-1986)
* Erkebiskop John Lawrence May av St. Louis (1986-1989)
* Erkebiskop Daniel Pilarczyk av Cincinnati (1989-1992)
* Erkebiskop William Henry Keeler av Baltimore (1992-1995)
* Biskop Anthony Pilla av Cleveland (1995-1998)
* Erkebiskop Joseph Anthony Fiorenza av Galveston-Houston (1998-2001, siste NCCB/USCC-president/første USCCB-president)
* Biskop Wilton D. Gregory av Belleville (2001-2004)
* Biskop William Skylstad av Spokane (2004-*[[2007]]*)
* Kardinal Francis George, erkebiskop av Chicago (2007-2010)
* Kardinal Timothy Dolan, erkebiskop av New York (2010-2013)
* Erkebiskop Joseph Edward Kurtz av Louisville (2013-2016)
* Kardinal Daniel DiNardo, erkebiskop av Galveston-Houston (2016-2019)
* Erkebiskop José Horacio Gómez av Los Angeles (2019-2022)
* Erkebiskop Timothy Broglio av USAs militærordinariat (2022- )

## Eksterne lenker
* United States Conference of Catholic Bishops
Pyramid

***Pyramid*** er en utgivelse av Alan Parsons Project innenfor sjangeren progressiv rock og ble utgitt i 1978. Ved tidspunktet da albumet ble til, var interessen i pyramider og såkalte pyramidekrefter et markant fenomen. Det fantes en pyramide på baksiden av en dollarseddel, det var historier i avisene om pyramidekreftene og på forsiden av albumomslaget til Pink Floyds utgivelse *[[Dark Side of the Moon]]* fra 1973, hvor også Alan Parsons var lydtekniker. 

*Pyramid* inneholder derfor flere referanser til antikkens verden og pyramidene i Egypt. Dette er for øvrig mest synlig på låtene *«What Goes Up»* and *«Pyramania»*. I Norge endte utgivelsen opp som nummer 13 på VG-lista etter seks uker.

## Sporliste
Alle sanger er skrevet av Alan Parsons og Eric Woolfson.

#«Voyager» (instrumental) – 2.15
#«What Goes Up...» – 3.56
#«The Eagle Will Rise Again» – 4.03
#«One More River» – 4.16
#«Can't Take It with You» – 5.02
#«In the Lap of the Gods» (instrumental) – 5.29
#«Pyramania» – 2.43
#«Hyper-Gamma-Spaces» (instrumental) – 4.20
#«Shadow of a Lonely Man» – 5.34

## Listeplasseringer

## Personell
* David Paton – bass, vokaler
* Stuart Elliott – trommer, perkusjon
* Ian Bairnson – elektrisk og akustisk gitar
* Eric Woolfson – keyboards, produksjon
* Duncan Mackay – keyboards
* Dean Ford – vokal
* Colin Blunstone – vokal
* Lenny Zakatek – vokal
* John Miles – vokal
* Jack Harris – vokal
* Alan Parsons – produsent og lydtekniker

## Referanser


## Eksterne lenker
*
Freguesia de Santo António

**Freguesia de Santo António** er den vestlige del av Macaohalvøya, i den tidligere portugisiske kolonien Macao, nå i Folkerepublikken Kina. Den har Macaos høyeste befolkningstetthet (98.776 persons pr km²). En stor del av området er gjenvinnet fra havet.
* Areal: 1,1 km² (16,4% av halvøya)
* Folketall: 109.000 (31,7% av halvøyas befolkning)
Her er nabolagene:
* Sha Gong (沙崗)
* San Kio (新橋)
* Patane (沙梨頭)

Mellom bolig- og forretningsbygg er det her og der små fabrikker. Den har turistattraksjoner som:
* Camõeshagen (白鴿巢公園 eller 賈梅士花園)
* St. Paul kirkeruin (大三巴牌坊) 
* Fortaleza do Monte (大炮臺)
* Macaomuseet

Den er nord for Freguesia da Sé, sør for Freguesia de Nossa Senhora de Fátima og vest for Freguesia de São Lázaro. I øst er den indre havn  (Porto Interior).

## Eksterne lenker
* Freguesias da RAEM
Sheldon Adelson

**Sheldon Gary Adelson** (1933–2021) var en amerikansk forretningsmann og milliardær. Han la grunnlaget for sin formue i eiendomsmarkedet i Las Vegas. Han eide Las Vegas Sands-gruppen, og da han solgte 10 prosent av sine andeler av den på børsen i desember 2004, medførte det at hans anslåtte formue steg fra 1,4 til over 16 milliarder amerikanske dollar. 

I de republikanske primærvalgene i 2012 var Adelson en støttespiller for Newt Gingrich og donerte betydelige beløp til hans kampanje for å bli republikanernes presidentkandidat.

## Referanser


## Eksterne lenker
* lasvegassands.com
* Adelson- portrett i Forbes Magazine 2006
Presidentpalasset i Nanjing

**Presidentpalasset i Nanjing** (kinesisk: 总统府) er det anlegg i Nanjing i Kina som huset kontorene til presidenten i Republikken Kina inntil han flyktet til Taiwan i 1949. Det ble senere omgjort til *Museet for Kinas moderne historie*.

Under Ming-dynastiet var det etter hverandre to fyrstepalasser på stedet. Under Qing-dynastiet ble de kontoret for generalguvernæren for «de to *jiang*er» (两江总督), det vil si for det område som nå dekkes av provinsene Jiangsu, Anhui og Jiangxi.

I 1853 ble palassene stort sett jevnet med jorden under Taipingopprøret, og taipingopprørerne bygget et nytt der. 
 
Etter Xinhairevolusjonen i 1911 ble Sun Yat-sen tatt i ed her som Republikken Kinas president. Men palasset kunne ikke tas i bruk av nasjonalistregjeringen før i 1927 da  Kuomintangs styrker erobret  under sin kamp mot krigsherrene. Chiang Kai-shek hadde sitt kontor i palasset. Da han flyktet med regjeringen til Chongqing under krigen mot Japan ble bygningene hovedkvarter for Wang Jingwei som samarbeidet med japanerne. Etter at Japan kapitulerte i 1945 flyttet Chiang Kai-sheks regjering inn igjen. Der var den helt til nasjonalistenes flukt til Taiwan etter at  Mao Zedong opprettet Folkerepublikken Kina og flyttet hovedstaden til Beijing.

## Eksterne lenker
* China Modern History Museum
* Presidential Palace, fra Nanjings byregjering
Håp (dyd)

**Håp** er en av de tre teologale dyder i kristen tradisjon. Dette håp, som en kombinasjon av lengselen etter noe samtidig med forventningen om å en gang motta det, har som sitt mål den menneskelige forening med guddommen og dermed evig lykke. Som alle de kristne dyder har håpet sitt utgangspunkt i den menneskelige vilje, ikke i følelsene.

Håpet står i motsetning både til fortvilelse og til anmassende presumpsjon. Håpets *negative bud* er å holde seg borte fra disse fallgrubene. Håpets *positive bud* gir seg uttrykk i bønn og i botferdighet.

## Variasjoner
Noen former for kvietisme har fornektet at mennesket er i stand til å hige etter noe overholdet, og i slik en grad at det overhodet, og har dermed fornektet at håp kunne være noen kristen dyd.

I Jesu Kristi kirke av siste dagers hellige er *håp i Kristus* og tro på Kristus så nært knyttet til hverandre at de glir over i hverandre.

## Se også
*Spe salvi

## Eksterne lenker
* ''Catholic Encyclopedia'' "Hope"
* ''Summa Theologica'' "Second Part of the Second Part" Se Questions 17-22
Elev- og lærlingombud

**Elev- og lærlingombud** (**elevombud**) er fylkeskommunale ombud for elever og lærlinger i videregående opplæring. Ordningen ble opprettet for første gang i 1996, da Eirik Sivertsen tiltrådte stillingen i Nordland. Per januar 2012 finnes det elev- og lærlingombud i 17 fylker. Ombudenes arbeidsoppgaver er at de gir opplæring og støtte til elevråd ved de videregående skolene, veileder elever og lærlinger som opplever rettighetsproblemer og rapporterer til fylkestinget eller (i Oslo) bystyret om sitt arbeid. Samarbeidsforumet Elev- og lærlingombudene i Norge (ELON) er etablert som samarbeidsforum for ombudene.

## I utlandet
Det finnes også elevombud i andre land. I Sverige har man et statlig «barn- och elevombud» opprettet av det svenske Skolverket etter at Elevorganisationen i Sverige fra 1995 til 2005 hadde hatt sin egen «Elevombudsmannen». I Washington, D.C., finnes det en «Ombudsman for public education», og flere andre byer i USA ser ut til å ha liknende ordninger.

## Referanser
Sublimus Dei

*** Sublimus Dei *** (også kalt **Sublimus Deus** eller **Sublimis Deus**) er en pavelig bulle gitt av pave Paul III den 29. mai 1537 som forbød bruken av indianere og andre mennesker som slaver i Amerika.

Paven gjentok i bullen det han hadde uttrykt i sitt skriv *Veritas ipsa* av 2. mai 1537 til  kardinal Juan de Tavera, erkebiskopen av Toledo i Spania. Paven erklærte at indianerne var fornuftsbegavede og besjelede, og avviste enhver påstand om det motsatte som djevelsk. Han fordømte deres fornedrelse til slaveri som ugyldig, og tilføyde at det samme resonnement gjaldt ethvert folkeslag enten det var oppdaget eller ikke. Han skrev at de hadde rett til frihet og eiendom, og avsluttet med en oppfordring om at de skulle evangeliseres.   

Bullen hadde en sterk innflytelse på Debatten i Valladolid, og de prinsipper den gav uttrykk for ble til slutt keiser Karl Vs standpunkt; han var også konge av Spania. Imidlertid ble bullen hyppig ignorert av kolonisatorene og konkvistadorene i Amerika.
Auguste Chapdelaine

**Auguste Chapdelaine** (eller 马赖, *Ma Lai*, født 6. februar 1814 i  La Rochelle-Normande i Frankrike, drept ca. 29. februar 1856) var en fransk katolsk kinamisjonær tilhørende prestekongregasjonen Det parisiske ytremisjonsselskap. Han ble drept for sin tros skyld på misjonsmarken i Sør-Kina.

## Virke i Kina
Auguste Chapdelaine forlot Frankrike i 1852 for å virke i den katolske misjon i provinsen  Guangxi i Kina. Etter et opphold i Guangzhou kom han til Guangxis hovedstad Guiyang ut på våren 1854. I desember dro han sammen med Lu Tingmei til landsbyen Yaoshan i Xilin fylke der han møtte den lokale menighet på rundt 300 katolikker. Han feiret messen den 8. desember der. Ti dager etter sin ankomst der ble han arrestert og satt i Xilins fylkesfengsel. Etter 16 eller 18 dager ble han løslatt.

Tidlig i 1855 forlot han Guizhou, men kom tilbake til provinsen i desember samme år. Der ble han angitt av en slektning av en fersk konvertitt den 22. februar 1856. De kristne tryglet Auguste om å flykte, men han svarte: «Hvis jeg drar, vil dere lide for det. For å redde dere fra større skade, må jeg bli hos dere». Han ble arrestert i  Yaoshan, sammen med noen kinesiske kristne, på ordre av Zhang Mingfeng, stedets nye  mandarin, den 25. februar 1856. Anklagene gikk ut på at han var pervers og rettferdiggjorde alle forbrytelser. Han ble utsatt for kraftig pryl og stengt inne i et lite jernbur som ble hengt opp ved fengslets port. Han var allerede død da han ble hentet ut og halshogd. Hans legeme ble kastet til dyrene.

## Politiske følger
Etter fransk, diplomatisk påtrykk ble den aktuelle mandarinen senere degradert. Men hendelsen kom til å bli anvendt som en foranledning for det franske engasjementet i annen opiumskrig  (1856-1860).

Artikkel 13 av Tianjintraktaten som ble undertegnet da krigen var over, tilkjente den kristnre misjon rett til å spre sin tro og etablere seg i innlandet av Kina, samt i å skaffe seg fast eiendom der.

## Helligkåring
August Chapdelaine ble saligkåret i 1900, og helligkåret av pave Johannes Paul II den 1. oktober 2000. Samtidig ble tilsammen 120 kinamartyrer helligkåret den dagen.

Den 3. oktober 2000 reagerte det offisielle nyhetsbyrået Xinhua med en melding der det ble tegnet et svært negativt bilde av pater Chapdelaine.

## Referanser


## Eksterne lenker
* katolsk.no: Den hellige Augustus Chapdelaine (1814–1856)
* Fransk artikkel om kristne martyrer i Kina 
* En fransk biografi 
* En artikkel om Xinhuas pressemelding
Mesanmast

**Mesanmast** betegner aktre mast på seilskip. Navnet mesanmast kommer fra seilet som står på denne masten som kalles mesan eller mesanseil. 

## Uklar opprinnelse
Ordet kan ha sin opprinnelse i det spansk/italienske *mesane/mezzana* som betyr «det midterste», og i så fall betegnet mesanmast opprinnelig den midterste masten på tremastede skip. Andre kilder refererer til det arabiske ordet *mazzan* som kan ha kommet inn i vår terminologi via middelhavslandene.

## Mesanmast på forskjellige skipstyper
På en fullrigger har mesanmasten også råseil, og kan også betegnes jiggermast eller kryssmast. På andre seilskip har den akterste masten bare gaffelseil. 

Enkelte skipstyper som f.eks kutter og yawl har en liten mesanmast aktenfor rorstammen. Denne kalles da gjerne papegøyemast. 

Enkelte brigger, brigantinere og barker ble utstyrt med en ekstra mesanmast aktenom den egentlig mesanmasten. Denne masten (som konstruksjonsmessig kunne være en papegøyemast) ble kalt snaumast og båtene ble gjerne også kalt snau.

## Sammensetninger med ''mesan''
Mesan går igjen i en rekke sammensetninger som mesangaffel, mesanvant og mesanbom. I enkelte sammenhenger skrives og uttales sammensetninger med mesan som to ord, som f.eks i: mesan klofall og mesan toppseil.
Forventning (psykologi)

**Forventning** er innen psykologi subjektiv forestilling om fremtiden. Før en forandring er det en forventning om forandringen. Således er de sterkeste forventningene hos et menneske et markert trekk i personligheten og kanskje viktigste nøkkel til personlig utvikling.

Forestillingen kan være positiv, håp, optimisme. Forestillingen kan være negativ, håpløshet, pessimisme.

Sykelig forventning omfatter ønsketenkning, griskhet, overdreven lyst og besettelse, naivitet, falsk troskap eller fortrengning.
Elvegjellesnegler

* Viviparinae
* Bellamyinae

**Elvegjellesnegler** (Viviparidae) er en gruppe snegler som lever i ferskvann, i sakterennende elver. Det er bare registrert to arter fra denne familien i Norge.

## Utseende
Skallet er høyrevridd.  Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.

Selve kroppen har ofte flekker i gult eller oransje. 

De nyfødte sneglene er omtrent 5-7&nbsp;millimeter lange ved fødselen. De er fullt utviklet, med et lite skal og er miniatyrer av den voksne.  

## Levevis
Elvegjellesnegler lever i ferskvann, bekker, elver og innsjøer. De kan også finnes i sumper med dårlig vann. De lever av råtnende planter, alger, plankton og åtsler.

Elvegjellesnegler føder levende unger. 

## Systematisk inndeling med europeiske arter
Denne inndelingen omfatter stort sett bare de europeiske ned til artsnivå. Viviparidae er en delgruppe av Caenogastropoda.

* bløtdyr (Mollusca)
** snegler (Gastropoda)
*** Orthogastropoda
**** delgruppe Caenogastropoda
***** orden  Architaenioglossa
****** overfamilie Ampullarioidea
******* familie  Viviparidae (? sumpsnegler)
******** delgruppe Viviparinae
********* slekt *[[Viviparus]]*
********** *[[Viviparus acerosus]]* (Bourguignat 1862)
*********** underart  *[[Viviparus acerosus acerosus]]* (Bourguignat 1862)
*********** underart  *[[Viviparus acerosus maritzanus]]* (F. Haas 1913)
********** *[[Viviparus ater]]* (De Cristofori & Jan 1832)
*********** underart  *[[Viviparus ater ater]]* (De Cristofori & Jan 1832)
*********** underart *[[Viviparus ater gallensteini]]* Kobelt 1892
*********** underart  *[[Viviparus ater hellenicus]]* (Clessin 1879)
********** spisselvesnegl *[[Viviparus contectus]]* (Millet 1813) [Synonym: *Viviparus fasciatus* ]
********** *[[Viviparus mamillatus]]* (Küster 1852)
********** buttelvesnegl  *Viviparus viviparus* (Linnaeus 1758)
*********** underart *[[Viviparus viviparus penthicus]]* (Servain 1884)
*********** underart *[[Viviparus viviparus viviparus]]* (Linnaeus 1758)
******** delgruppe Bellamyinae ikke i Europa
********* slekt *[[Heterogen (slekt)|Heterogen]]* Annandale, 1921 – 1 art
********** *[[Heterogen longispira]]* (Smith, 1886) – bare i Lake Biwa, Honshu, Japan. 

## Referanser


## Eksterne lenker
*
He Lingsheng

**He Lingsheng**, kunstpseudonym for ** Cheng Guowei ** (født 1981 i Macao) er en kinesisk dikter i den tidligere portugisiske kolonien Macao, fra 1999 del av Folkerepublikken Kina.
Non abbiamo bisogno

**Non abbiamo bisogno** (*Vi har ikke behov for*) er en pavelig encyklika av pave Pius XI datert 29. juni 1931. Den beskjeftiger seg med Den katolske aksjon, den italienske fascisme, og indirekte med den nasjonalsosialistiske bevegelse i Tyskland.

## Historisk bakgrunn
Etter inngåelsen av Lateranoverenskomstene den 11. februar 1929 viste det seg raskt at det roligere forhold mellom Pavestolen og Italias fascistiske regjering var svært skjørt. Da fascistene begynte å utøve en sterkere innflytelse på oppdragelsen av de unge, og Den katolske aksjon *(Azione Cattolica)* forsøkte å motvirke disse strømningene, kom det til en rekke sammenstøt mellom pave Pius XI og Benito Mussolini. Da disse konfliktene nådde et høydepunkt kom offentliggjørelsen av encyklikaen *Non abbiamo bisogno*.

## Innholdsmessige tyngdepunkter
Encyklikaen uttrykker sterk takknemlighet og støtte til Den katolske aksjon. Det understrekes at Den katolske aksjon ikke er en politisk størrelse. Det advares så mot det fascistiske tankegods. 
## Virkninger
Ingen av partene ønsket at striden skulle eskalere. Den katolske befolkning i Italia reagerte ikke meget på encyklikaen, men fascistene forstod at en eskalasjon kunne utløse en reaksjon som ville være skadelig for deres stilling i samfunnet. Etter en formell overenskomst ble de konkrete konfliktområdene regulert.  

## Litteratur
* Werner Stein, Der große Kulturfahrplan, Franz Spiegel Buch Ulm, 1990, 
* Bruno Moser (Hrsg.), Das Papsttum – Epochen und Gestalten, Südwest Verlag München, 1983, keine ISBN, Buch-Nr. 03205 2
* Carl Andresen/Georg Denzler, dtv-Wörterbuch der Kirchengeschichte, Deutscher Taschenbuch Verlag München, 1982, 

## Eksterne lenker
 Encyklikaens tekst
Kujbysjev (by)

:*«Kujbysjev» er også det tidligere navnet på byene [[Samara]] og [[Bolgar (by)|Bolgar]].*

**Kujbysjev**, kalt **Kainsk** til 1935 (russisk: Куйбышев), er en by i Novosibirsk oblast i Russland. Den ligger ved elva Om (en sideelv til Irtysj), rundt 300&nbsp;km vest for Novosibirsk. Innbyggertall: 48&nbsp;500 (2005 est.), 48&nbsp;848 (folketelling 2002), 51&nbsp;200 (folketelling 1989).

Kujbysjev ble grunnlagt i 1722 som et militært fort kalt *Kainskij Pas* (russisk: Каинский Посад). I 1782 ble det gitt nytt navn, Kainsk (russisk: Каинск), og innvilget bystatus. I 1935 ble byen omdøpt til Kujbysjev, etter Valerian Kujbysjev, som ble sendt i eksil til Kainsk i 1907 og bodde her i to år.

## Referanser


## Eksterne lenker
*
Claude Piron

**Claude Piron** (født 26. februar 1931 i Namur i Belgia, død 22. januar 2008) var en sveitsisk psykolog, lingvist, oversetter og forfatter.

Fra 1956 til 1961 var han oversetter for FN. Han oversatte til fransk fra kinesisk, engelsk, russisk og spansk. Han var medlem av Akademio de Esperanto, æresmedlem av Universala Esperanto-Asocio (UEA) og medlem av Esperantlingva Verkista Asocio.

Etter sitt arbeide for FN, jobbet han for Verdens helseorganisasjon. Han underviste også i esperanto ved det statlige universitet i San Francisco.
Han var psykoterapist, og underviste ved det psykologiske fakultet ved Genèves universitet fra 1973 til 1994. Hans franskspråklige roman *Le Défi des langues – Du Gâchis au bon sens* (1994), er en slags psykoanalyse av internasjonal kommunikasjon.

Han skrev mange verk på esperanto. Hans forfatterskap inkluderer lærebøker, romaner, noveller, poesi, faktabøker og artikler. Hans mest kjente verk er *Gerda Malaperis* og *La Bona Lingvo*. Hans skrev også romaner under pseudonymet *Johán Valano*.
*Gerda Malaperis* er en lærebok i krimromanformat, som i første kapittel bruker basisk grammatikk og vokabular, og så blir hvert kapittel gradvis mer avansert. Når du er ferdig med boken, kan du Esperanto.
I *La Bona Lingvo*, skriver han om grunnleggende lingvistiske og sosiale aspekter ved esperanto. Han argumenterer for at man på esperanto kan uttrykke seg mer fritt enn på andre språk.

Piron oversatte sanger fra flere språk, og noen ganger framførte han dem selv. I 1982 kom lydkassetten *Frandu Piron* ut.

## Bibliografi
* *Ĉu vi kuiras ĉine?* (krimroman 1976)
* *Malmalice* (dikt 1977)
* *Esperanto: ĉu eŭropa aŭ azia lingvo?* (brosjyre 1977)
* *Ĉu li bremsis sufiĉe?* (krimroman 1978)
* *Kiel personeco sin strukturas* (forelesning 1978)
* *Ĉu li venis trakosme?* (krimroman 1980)
* *Ĉ ni kunvenis vane?* (krimroman 1982)
* *Ĉu ŝi mortu tra-fike?* (krimroman 1982, under pseudonymet Johán BALANO)
* *Gerda malaperis* (lærebok i krimromanform 1983)
* *Lasu min paroli plu!* (lærebok i romanform 1984)
* *Ili kaptis Elzan!* (lettforståelig roman 1985)
* *Ĉu rakonti novele?* (krimnoveller 1986)
* *Sen pardono* (lærebok 1988)
* *Psikologiaj reagoj al Esperanto* (brosjyre 1988)
* *Vere aŭ fantazie* (fortellinger 1989)
* *La bona lingvo* (prilingva traktaĵo 1989)
* *Dankon, amiko!* (lettforståelig fortelling 1990)
* *La kisa malsano* (lærebok i romanform 1991)
* *Esperanto el la vidpunkto de verkisto* (brosjyre 1992)
* Lydkassett *Frandu Piron* (1982)
* *Vivi estas miri* (lesebok 1995)
* *La Dorsosako de Panjo Rut*' (med Sándor Bakó, noveller, 1995)
* *Tien* (science fictionroman 1997)
* *Tiaj ni estas* (med Sándor J. Bako, noveller)
* *La kisa malsano*. "Tiaj ni estas", Volum 2 (med Sándor J. Bako, noveller 2001) 
* *La meteoro*. "Tiaj ni estas", Volum 3 (med Sándor J. Bako, noveller 2002)
* *Dio, psiĉjo kaj mi*, kom ut noen dager før hans død (2008)

## Referanser


## Eksterne lenker
* Artikler på mange språk av Claude Piron
* About Language Problems av Claude Piron
* The language challenge - facing up to reality Claude Piron på YouTube
Togutsjin

**Togutsjin** (russisk: Тогучин) er en by i Novosibirsk oblast i Russland. Den ligger ved elva Inja (ei sideelv til Ob), 125&nbsp;km vest for Novosibirsk. Innbyggertall: 22&nbsp;179 (folketelling 2002), 23&nbsp;189 (folketelling 1989).

Byen ble grunnlagt som en landsby på 1600-tallet. Bystatus ble innvilget i 1945. Byens industrivirksomheter ligger hovedsakelig innen treforedling og næringsmidler.

## Referanser
Finnmarkspors

**Finnmarkspors** (*Rhododendron tomentosum*) er en av to arter i Rhododendronslekta som vokser vilt i norsk natur. Den andre er lapprose (*Rhododendron lapponicum*). Finnmarkspors er en østlig plante i Norge som er vanligst i grensestrøk i Nord-Norge fra Bardu til Vadsø og ganske hyppig i indre strøk på Østlandet fra Halden til Engerdal. Ellers finnes det spredte funn i Ringerike, Tønsberg, Re og Kviteseid, Snåsa og Hamarøy. Ellers har arten en østlig utbredelse innover mot Russland, men den vokser også spredt sør til Tyskland. 

Den er nær beslektet med grønlandspors (*Rhododendron groenlandicum*). Planten har en litt sprikende vekst og kan bli opp til 1,2 meter, men er som regel langt lavere. Bladene er smale og læraktige med innrullet bladkant og rustfarget hårvekst på undersiden. Blomstene er hvite og kommer i tette klaser på grenspissene. Den foretrekker fuktige voksesteder, men kan også vokse på tørre områder.

Finnmarkspors var tidligere skilt ut i en egen planteslekt, *Ledum*,  sammen med noen få andre arter på Nordkalotten, men de ble etter inngående studier av Kron & Judd (1990) og Harry Harmaja (1991) innlemmet i Rhododendronslekten i seksjon *Ledum*. Den kan gjerne dyrkes som hageplante, men bør klippes med noen års mellomrom for å få en kompakt vekst.

Finnmarkspors inneholder giftstoffer og bruken av finnmarkspors som krydderurt i øl har fått noe av skylden for at vikingene ble kjent for å gå berserk.

## Referanser


## Eksterne lenker
*
Kupino

**Kupino** (russisk: Купино) er en by i Novosibirsk oblast i Russland. Den ligger rundt 580&nbsp;km vest for Novosibirsk. Innbyggertall: 16&nbsp;500 (2005 est.), 16&nbsp;878 (folketelling 2002).

Kupino ble grunnlagt i 1886 og fikk innvilget bystatus i 1944.

## Referanser


## Eksterne lenker
*
Arnaud Casquette

**Arnaud Casquette** (født 16. april 1978) er en mauritisk lengdehopper.

Han fikk 7.-plass under Samveldelekene 2002. Han konkurrerte også i OL 1996 og OL 2000.

Casquettes personlige rekord er på 8,13 meter, oppnådd i juli 2003 i Sestriere. Den mauritiske rekordholder er Jonathan Chimier med 8,28 meter.

I 2005 testet han positivt på cannabis og ble suspendert mellom desember 2005 og juni 2006.

## Referanser

## Eksterne lenker
*
Kjell Magne Johansen

**Kjell Magne Johansen** (født 3. desember 1946) er en norsk politiker og ordfører i Saltdal kommune for Arbeiderpartiet fra 1999 til 2011. Han ble etterfulgt av Finn-Obert Bentsen fra samme parti.

Johansen ledet en flertallskoalisjon bestående av Arbeiderpartiet, Senterpartiet og Sosialistisk Venstreparti. Han har vært ordfører i kommunen siden 1999. 

Før han ble ordfører var Johansen undervisningsinspektør ved Saltdal videregående skole. Etter at han fratrådte som ordfører i 2011 ble han ansatt som rektor ved samme skole.

## Referanser


## Eksterne lenker
* Ordføreren – Saltdal kommune
* Saltdal Arbeiderparti
Spisselvesnegl

**Spisselvesnegl** (*Viviparus contectus*)  er et bløtdyr og tilhører gruppen Caenogastropoda. Spisselvesnegl har en nordlig utbredelse i Europa. 

## Utseende
Skallhøyde er 40-50&nbsp;millimeter  og det har 5-6 vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.Skallet er kjegleformet og har fin tverrstruktur på tvers av vindingene.  har et «lokk» på bakkroppen som de kan bruke for å lukke eller åpne et hull i skallet. 

## Levevis
Spisselvesnegl lever i ferskvann, sjeldnere i sakterennende elver. Den føder levende unger som er omtrent 7&nbsp;millimeter lange. 

## Systematisk inndeling
Sneglene i denne gruppen var i eldre systematikk  plassert i gruppen forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger.
Denne inndelingen følger den europeiske faunadatabasen. 

* bløtdyr (Mollusca)
** snegler (Gastropoda)
*** Orthogastropoda
**** delgruppe Caenogastropoda
***** orden  Architaenioglossa
****** overfamilie Ampullarioidea
******* familie  Viviparidae (? sumpsnegler)
******** delgruppe Viviparinae
********* slekt *[[Viviparus]]*
********** **spisselvesnegl** *[[Viviparus contectus]]* (Millet 1813) [Synonym: *Viviparus fasciatus* ]

## Referanser


## Eksterne lenker
*
Lars Evjenth

**Lars Kristian Hansen Evjenth** (født 10. oktober 1961 i Fauske) er en norsk politiker (Ap) som fra 2003 til 2019 var ordfører i Sørfold kommune i Nordland. 

## Referanser